***ПРОЕКТ***

I. Проект на Програма за определяне на общинските спортни обекти и съоръжения, техния статут, условията и реда за предоставянето им за ползване от спортните организации съгласно Закона за физическото възпитание и спорта и Правилника за прилагането му за 2018 г., която се приема на основание чл. 49, ал.1 от Закона за физическото възпитание и спорта.

Програмата е отворена и може да бъде актуализирана през годината.

Програмата съдържа:

II. Описание на общинските спортни обекти и съоръжения, които общината има намерение да предложи за предоставяне под наем, за предоставяне на концесия или да учреди право на строеж;

II.1 Предоставяне под наем

|  |  |
| --- | --- |
| № | Описание на недвижимия имот |
|  | Недвижим имот – публична общинска собственост, находящ се в гр. Пловдив, район „Западен”, бул.”Шести септември” №1, представляващ част от многофункционална сграда, с идентификатор на сградата 56784.514.239.1 по КК и КР на гр.Пловдив, със застроена площ 1017 кв.м., брой етажи 2, предназначение: спортна сграда, база построена в поземлен имот с идентификатор 56784.514.239 по КК и КР на гр.Пловдив, с площ 43 784 кв.м., трайно предназначение на територията: Урбанизирана, начин на трайно ползване: за обект комплекс за образование, за който поземлен имот е отреден УПИ І- спортно училище, кв. 4, по плана на Спортен комплекс „Отдих и култура”, актуван с акт за общинска собственост № 985 от 20.03.2012г. на Община Пловдив, а именно: **спортна зала, 2 бр. стаи, баня и 2 бр. съблекални, разположени в приземен етаж от сградата и треньорска стая**, разположена на трети етаж от сградата, с обща площ на частта от 398 кв.м., (съгласно очертание с жълт контур на одобрен архитектурен проект изготвен от арх. Анастасов, одобрен на 11.06.1982г. от отдел „Архитектура и благоустройство”). |
|  | Недвижим имот – публична общинска собственост, находящ се в гр. Пловдив, район „Западен”, бул.”Шести септември” №1, представляващ част от многофункционална сграда, с идентификатор 56784.514.239.1 по КК и КР на гр.Пловдив, със застроена площ 1017 кв.м., брой етажи 2, предназначение: спортна сграда, база построена в поземлен имот с идентификатор 56784.514.239 по КК и КР на гр.Пловдив, с площ 43 784 кв.м., трайно предназначение на територията: Урбанизирана, начин на трайно ползване: за обект комплекс за образование, за който поземлен имот е отреден УПИ І- спортно училище, кв. 4, по плана на Спортен комплекс „Отдих и култура”, актуван с акт за общинска собственост № 985 от 20.03.2012г. на Община Пловдив, а именно: **спортна зала и треньорска стая, разположени на първи етаж от сградата, 4 бр.съблекални, разположени в приземен етаж от сградата и треньорска стая** разположена на втори етаж от сградата, с обща площ на частта от 240 кв.м., (съгласно очертание със син контур на одобрен архитектурен проект изготвен от арх. Анастасов, одобрен на 11.06.1982г. от отдел „Архитектура и благоустройство”).  |
|  | Недвижим имот – публична общинска собственост, находящ се в гр. Пловдив, район „Западен”, ул.”Ясна поляна”, а именно: поземлен имот с идентификатор 56784.510.817 по КК и КР на гр.Пловдив, с площ 13 916 кв.м., трайно предназначение на територията: Урбанизирана, начин на трайно ползване: За други видове спорт, за който поземлен имот е отреден УПИ IV (четвърти) – тенис комплекс, кв. 2 (втори) – нов, по плана на Спортен комплекс „Отдих и култура”, гр.Пловдив, ведно с построената в имота сграда с идентификатор 56784.510.817.1 по КК и КР на гр.Пловдив, със застроена площ 318 кв.м., брой етажи 1 (един), предназначение: Друг вид сграда за обитаване, за който имот е съставен акт за публична общинска собственост № 465/16.04.2002г. на район „Западен”, Община Пловдив. **/“Леко атлетически полигон“/** |
|  | Недвижим имот – публична общинска собственост, находящ се в гр. Пловдив, район „Западен”, бул.”Копривщица”№59, представляващ **спортни зали** (под трибуните) в сграда с идентификатор 56784.510.822.2 по КК и КР на гр.Пловдив с площ 4523 кв.м., брой етажи 3, предназначение: Спортна сграда, база, построена в поземлен имот с идентификатор 56784.510.822 по КК и КР на гр.Пловдив, с площ 68 639 кв.м., трайно предназначение на територията: Урбанизирана, начин на трайно ползване: за други видове спорт, за който поземлен имот е отреден УПИ IX – стадион, кв.1, по плана на Спортен комплекс „Отдих и култура”, актуван с акт за публична общинска собственост № 1072/31.05.2013г. на Община Пловдив. |
|  | Недвижим имот - публична общинска собственост, находящ се в гр. Пловдив, район “Южен”, бул. “Никола Вапцаров”№1, представляващ поземлен имот с идентификатор 56784.530.9709 по КК и КР на гр.Пловдив, с площ от 82 280 кв.м., трайно предназначение на територията: Урбанизирана, начин на трайно ползване: За спортна зала, включен в УПИ I – Спортен комплекс, кв. 40 по плана на кв. “Въстанически” - юг, актуван с акт за публична общинска собственост № 1904/14.07.2016г. на Община Пловдив. |
|  | ул. „Асеновградско шосе“ № 8 /„Многофункционална спортна зала” Колодрум/, актувана с акт за частна общинска собственост № 1686/06.11.2015г. на Община Пловдив. |
|  | Недвижим имот – частна общинска собственост, находящ се в ж.к. “Тракия”, представляващ сграда с идентификатор 56784.540.1325.1 по КК и КР на гр.Пловдив, със застроена площ 273 кв.м., брой етажи 1 (един), построена в поземлен имот с идентификатор 56784.540.1325, с площ от 1726 кв.м., с трайно предназначение на територията: Урбанизирана и с начин на трайно ползване: Комплексно застрояване, за който имот е отреден УПИ VI 540.202 – обществено обслужващи дейности, кв.22, по плана на Ж.Р. “Тракия”, актуван с акт за частна общинска собственост № 2199/26.04.2017г. на Община Пловдив. |
|  | Недвижим имот – публична общинска собственост, находящ се в гр.Пловдив, район „Северен“, бул. „Дунав“ №124, представляващ сграда с идентификатор 56784.507.74.1 по КК и КР на гр.Пловдив, със застроена площ 796 кв.м., брой етажи: 1, предназначение: Спортна сграда, база, построена в поземлен имот с идентификатор 56784.507.74 по КК и КР на гр.Пловдив, с площ от 5353 кв.м., с трайно предназначение на територията: Урбанизирана и с начин на трайно ползване: За друг вид озеленени площи, номер по предходен план: 74, квартал: 137, парцел: I – озеленяване и спортна площадка; представляващ УПИ I – 507.74, спорт и атракции, кв. 137 по регулационния план на кв. Северно от панаирни палати, одобрен със заповеди №№ 148/11.05.1968г. и 10 ОА 318/22.02.2010г., актуван с акт за публична общинска собственост № 1249/01.07.2013г. на Община Пловдив. **/Зала „Дунав“/** |
|  | Недвижим имот – публична общинска собственост, находящ се в гр.Пловдив, бул.“Македония”№6, представляващ част от сграда с идентификатор 56784.530.2002.1 по КК и КР на гр.Пловдив, а именно: баня с площ от 12.01 кв.м., WC с площ от 1.45 кв.м., WC с площ от 1.54 кв.м., антре с площ от 4.53 кв.м., съблеканя с площ от 26.42 кв.м., склад с площ от 12.72 кв.м., лекарски кабинет с площ от 12.51 кв.м., предверие с площ от 4.22 кв.м., фоайе с площ от 34.76 кв.м., предверие с площ от 4.47 кв.м., помещение за охрана с площ от 11.53 кв.м., склад с площ от 13.11 кв.м., съблекалня с площ от 24.71 кв.м., перално с площ от 12.61 кв.м., сауна с площ от 12.86 кв.м., помещение за бойлер с площ от 1.64 кв.м., антре с площ от 4.06 кв.м., баня с площ от 1.37 кв.м., коридор с площ от 25.24 кв.м., коридор с площ от 28.77 кв.м., площадка с площ от 4.85 кв.м., разположени на първи етаж от сградата и площадка с площ от 3.90 кв.м., канцелария с площ от 21.59 кв.м., предверие с площ от 2.20 кв.м., площадка с площ от 5.76 кв.м., площадка с площ от 4.85 кв.м., канцелария с площ от 14.77 кв.м., канцелария с площ от 14.81 кв.м., канцелария с площ от 10.63 кв.м., коридор с площ от 11.20 кв.м.,WC с площ от 2.39 кв.м., WC с площ от 2.47 кв.м., разположени на втория етаж от сградата, с обща площ на частите от 349.95 кв.м. (съгласно архитектурно заснемане на зала и обслужващи помещения под и зад трибуните в ПИ 56784.530.2002, попадащ в УПИ I-530.1998, спортна и търговска дейност, кв.1, по плана на кв. „Въстанически-север“, гр.Пловдив, изготвено от инж. Цвета Цанкова и техн. Георги Ганев от XII.2016г.), ведно с ПИ с идентификатор 56784.530.2002 по КК и КР на гр.Пловдив, с площ на имота по КК от 24 784 кв.м., с трайно предназначение на територията Урбанизирана, начин на трайно ползване: Стадион, за който е отреден УПИ I – 530.1998, спортна и търговска дейност, кв.1 по плана на кв. “Въстанически” - север, за който е съставен акт № 1578/09.06.2011г. за поправка на акт за публична общинска собственост № 1551/04.05.2011г. **/стадион „Тодор Диев“/** |

II.2 Предоставяне на концесия

|  |  |
| --- | --- |
| № | Описание на недвижимия имот |
|  | Стадион „Локомотив” и прилежащите му площи в УПИ VI – 575 обществено обслужване и спортни дейности, кв. 1 – нов по ПУП на ВСИ, ЖР „Тракия”, гр. Пловдив, представляващ ПИ с идентификатор 56784.540.81, с площ 96 895 кв.м. |
|  | Недвижим имот – публична общинска собственост, находящ се в гр. Пловдив, район „Западен”, ул. „Ясна поляна”, представляващ поземлен имот с идентификатор 56784.510.819 по КК и КР на гр.Пловдив, с площ 10 698 кв.м., трайно предназначение на територията: Урбанизирана, начин на трайно ползване: за водна спортна база, представляващ УПИ І – тренировъчна база гребане, кв. 2 – нов по плана на Спортен комплекс „Отдих и култура”, ведно с построените:1. Сграда с идентификатор 56784.510.819.2 по КК и КР на гр.Пловдив, със застроена площ 941 кв.м., брой етажи 2, предназначение: Друг вид сграда за обитаване2. Сграда с идентификатор 56784.510.819.3 по КК и КР на гр.Пловдив, с площ от 134 кв.м., брой етажи-2, предназначение: друг вид сграда за обитаване, 3. Сграда с идентификатор 56784.510.819.4 по КК и КР на гр.Пловдив, със застроена площ 739 кв.м., брой етажи 1, предназначение: Друг вид сграда за обитаване4. Сграда с идентификатор 56784.510.819.5 по КК и КР на гр.Пловдив, със застроена площ от 130 кв.м., брой етажи-1, предназначение: друг вид сграда за обитаване, 5. Сграда с идентификатор 56784.510.819.6, по КК и КР на гр.Пловдив, със застроена площ от 24 кв.м., брой етажи-1, предназначение: друг вид сграда за обитаване6. Сграда с идентификатор 56784.510.819.7 по КК и КР на гр.Пловдив, със застроена площ 434 кв.м., брой етажи 2, предназначение: Друг вид сграда за обитаване, за който имот е съставен акт за публична общинска собственост № 482/09.08.2002г. на район „Западен”, Община Пловдив. |
|  | Недвижим имот – публична общинска собственост, находящ се в гр. Пловдив, район „Западен”, бул. „Копривщица” №59, представляващ Стадион „Пловдив”, ПИ с идентификатор 56784.510.822, с площ 68 636 кв.м. |
|  | Недвижим имот – публична общинска собственост, находящ се в гр. Пловдив, район „Тракия”, представляващ УПИ I – 214, 215 – образование, спорт, зеленина и обществено обслужване в кв. 1, жил. Гр. А 7, 8, район „Тракия”, гр. Пловдив, ПИ с идентификатор 56784.540.1130, с площ 47 192 кв.м. |

**III. Условия и ред за предоставянето на спортните обекти и съоръжения за ползване от спортните организации.**

**III.1. Отдаване под наем.**

 Спортни обекти или обособени части от тях - публична общинска собственост, могат да се отдават под наем на спортни организации по смисъла на чл. 10, ал. 2 от Закона за физическото възпитание и спорта - юридически лица с нестопанска цел, за осъществяване на общественополезна дейност, чиято основна дейност съответства на предназначението на имота.

 Право да кандидатстват за отдаване под наем на спортни обекти-частна общинска собственост, имат само спортните организации по чл. 10, ал. 2 от Закона за физическото възпитание и спорта и спортните клубове по чл. 11 и чл. 12, ал. 1 от Закона за физическото възпитание и спорта.

 Обособените части от спортни обекти - частна общинска собственост, както и обособените части за обслужващи и спомагателни дейности могат да се отдават под наем на юридически и физически лица само ако това не създава пречки за използването им по тяхното основно предназначение.

 Не може да бъде наемател физическо или юридическо лице, за което е налице едно от следните обстоятелства:

 1. обявено е в несъстоятелност или е в производство за обявяване в несъстоятелност;

 2. намира се в ликвидация;

 3. ако е с отнета или прекратена спортна лицензия;

 4. ако е с прекратено членство в лицензирана спортна организация;

 5. лишено е от правото да упражнява търговска дейност;

 6. има парични задължения към държавата или общината, установени с влязъл в сила акт на компетентен орган, или задължения към осигурителни фондове;

 7. осъдено е с влязла в сила присъда за престъпления против собствеността или против стопанството, освен ако е било реабилитирано (отнася и за управителите или членовете на управителните органи на юридическите лица, кандидатстващи за отдаване под наем.)

 8. има просрочени задължения, произтичащи от ползването на спортни обекти и съоръжения-собственост на търговски дружества с 50 или над 50 на сто държавно или общинско участие в капитала.

**III.2. Предоставяне на концесия**

Спортни имоти-общинска собственост, могат да се предоставят на физически и юридически лица чрез концесия по реда на Закона за концесиите.